МОДЕЛ УГОВОРА

Услуге надзора над над изградњом обилазнице око Ужица
ЈН 8/2025
Закључен је између уговорних страна: 

1.	Република Србија, Министарство грађевинарства, саобраћаја и инфраструктуре са седиштем у Београду, улица Немањина број 22-26, ПИБ 108510088, матични број 17855212, које представља ................................, (у даљем тексту: Наручилац);  

2.	 Јавног предузећа ,,Путеви Србије“ , са седиштем у Београду, улица Булевар краља Александра 282, ПИБ 104260456, матични број 20132248, које заступа в.д.директора Зоран Дробњак, (у даљем тексту: Инвеститор);  

и

3.	Групе понуђача: – Носилац посла ___________________са седиштем у ___________, улица_________________, матични број_______________, ПИБ  _____________, број рачуна________________код банке___________________ које заступа ____________________ и члан групе понуђача ______________________ са седиштем у ___________, улица_________________, матични број_______________, ПИБ  _____________,(у даљем тексту: Пружалац услуге);  

Уговорне стране констатују:
· да је Наручилац, на основу члана 52. Закона о јавним набавкама („Службени гласник РС,” бр. 91/19 и 92/23), у даљем тексту: ЗЈН, Одлуке о спровођењу поступка јавне набавке број _________________________, спровео отворени поступак јавне набавке број 8/2025, чији је предмет набавка Услуге Стручног надзора над изградњом обилазнице око Ужица;
· да је Пружалац услуге доставио понуду број ________ од _________ 2025. године, која се налази у прилогу уговора и саставни је део уговора;
· да је Наручилац, у складу са чланом 145. ЗЈН, на основу понуде Пружаоца услуге и Извештаја о поступку јавне набавке, изабрао понуду Пружаоца услуге као најповољнију, за набавку Услуге Стручног надзора над изградњом обилазнице око Ужица;
· да је Наручилац, у складу са чланом 146. ЗЈН донео Одлуку о доделу уговора број ____ од _______. године, на основу које се закључује овај уговор;
· да се Закључком Владе 05 Број: 401-6040/2025 од 12. јуна 2025. године задужује Министарство грађевинарства, саобраћаја и инфраструктуре да као Наручилац посла за спровођење капиталног пројекта „Изградња обилазнице око Ужица“ припреми конкурсну документацију и моделе уговора за набавку Услуге Стручног надзора над изградњом обилазнице око Ужица, тако да се плаћања која произлазе из обавеза преузетих по уговору за услуге стручног надзора над извођењем радова изврше до 75.000.000 динара у 2025. години, до 89,000,000 динара у 2026. години и до 100.000.000 динара у 2027.години.

ПРЕДМЕТ УГОВОРА
Члан 1.
Предмет уговора је пружање Услуге Стручног надзора над изградњом обилазнице око Ужица у складу са Комерцијалним уговором о пројектовању и извођењу радова на изградњи обилазнице око града Ужица - измештање дела трасе државног пута IБ реда број 28 (у даљем тексту: Комерцијални уговор), са условима овог уговора законом и другим релевантним прописима и документацијом на основу које се реализује пројекат изградње.
Пружалац услуге је дужан да стручни надзор надзор који је предмет овог уговора врши према правилима струке, техничким нормативима и стандардима, са одговарајућим степеном пажње доброг привредника и доброг стручњака, у складу са законом, подзаконским актима и другим прописима Републике Србије који уређују предметну област, као и у складу са Комерцијалним уговором и документацијом на основу које се реализује пројекат изградње.
У оквиру пружања услуга стручног надзора, Пружалац услуга је дужан да изврши преглед и контролу пројектно-техничке документације на основу које се изводе радови, а чија израда је обавеза Извођача по Комерцијалном уговору (укључујући и пројекат изведеног објекта - ПИО). 

Конкурсна документација, сви прилози и понуда број ________од ________2025. године саставни су део овог уговора.

ВРЕДНОСТ УСЛУГЕ
Члан 2.
Вредност услуге из члана 1. овог уговора са свим пратећим трошковима, и износи: _____________________ без ПДВ-а, односно ___________________са ПДВ-ом.
Уговорна цена, представља укупну накнаду за извршење и завршетак услуге и свих обавеза Пружаоца услуге у складу са Уговором.
Уговорена цена је фиксна и не може се мењати до завршетка услуге.
Укупна уговорена цена је цена у којој су укалкулисани сви трошкови за рад, материјал, транспорт, друштвене обавезе, доходак, припремне радове, режију, осигурање делатности, испитивање и доказивање квалитета, трошкови заштите у време вршења стручног надзора и сви други издаци Пружаоца услуге неопходни за потпуно довршење уговорених обавеза.

ДИНАМИКА И НАЧИН ПЛАЋАЊА
Члан 3.
Наручилац се обавезује да Пружаоцу услуге врши плаћање на следећи начин:

		Авансно плаћање у износу од ______________ динара (максимално 20%) од укупно уговорене цене са ПДВ-ом.

Плаћање аванса вршиће се у року до 45 дана, у складу са Законом о роковима измирења новчаних обавеза у комерцијалним трансакцијама („Службени гласник РСˮ, бр. 119/12,  68/15, 113/17, 91/19, 44/21, 44/21 – др.закон., 130/21, 129/21 – др.закон и 138/22) од дана када Пружалац услуге достави Наручиоцу: 
· предрачун (авансна ситуација према обрасцу којег одобри Наручилац) у 6 истоветних примерака,
· банкарску гаранцију за повраћај аванса,
· банкарску гаранцију за добро извршење посла,
· полисе осигурања.
		Правдање аванса вршиће се тако што ће почев од прве фактуре/рачуна/привремене ситуације, износ стварно извршених Услуга у месецу на које се ситуација односи, умањивати најмање 20% од вредности испостављене фактуре/рачуна/привремене ситуације, па све до његовог коначног правдања. Пружалац услуге је у обавези да цео износ примљеног аванса оправда закључно са последњом фактуром/рачуном/привременом ситуацијом. Уколико се повраћај аванса не изврши закључно са последњом фактуром/рачуном/привременом ситуацијом или пре раскида уговора, целокупна неисплаћена разлика одмах доспева за плаћање према Наручиоцу.
		
	Остатак од укупно уговорене цене са ПДВ-ом плаћа се путем месечних фактура/рачуна/привремених ситуација и последње фактуре/рачуна/окончане ситуације у износима који ће бити сразмерни проценту реализације изведених и фактурисаних радова и извршених и фактурисаних услуга над којима је извршен стручни Надзор, одобрен и потписан од стране надзорног органа у складу са ситуацијама Извођача радова и окончаном ситуацијом.
		Наручилац се обавезује да изабраном Пружаоцу услуге врши плаћања по испостављеним фактурама/рачунима/ситуацијама у року до 45 дана од дана пријема исправно испостављене фактуре/рачуна/ситуације у складу са Законом о рачуноводству („Службени гласник РСˮ број 73/19 и 44/21 – др. Закон), под условом да је Пружалац услуге доставио банкарске гаранције и полисе осигурања.
		Под исправно испостављеном фактуром/рачуном/ситуацијом сматра се фактура/рачуна/ситуација која поседује сва обележја рачуноводствене исправе у смислу одредаба Закона о рачуноводству („Службени гласник РСˮ број 73/19 и 44/21 – др. Закон), пореских прописа и других прописа којима се уређује ова област и уз коју је Наручиоцу достављен Извештај о извршеној услузи, на које је претходно прибављена сагласност Инвеститора. 
		Уколико изабрани Пружалац услуге испостави фактуре/рачуна/ситуације које у неком елементу не испуњавају услове да буду прихваћене као рачуноводствена исправа и/или не достави Извештај о извршеним услугама за период за који испоставља фактура/рачун/ситуација и/или није претходно прибављена сагласност Инвеститора, исте неће бити прихваћене као основ за плаћање по овом уговору и биће враћене Пружаоцу услуге у року од 10 (десет) радних дана од дана њиховог пријема, ради отклањања уочених недостатака и/или неправилности.
		Наручилац је у обавези да  неспорни износ испостављене фактуре/рачуна/ситуације, овери у року од 15 дана од дана добијања исправне  фактуре/рачуна/ситуације.  
		Плаћање ће се вршити искључиво на рачун Пружаоца услуге (Носиоца посла), ____ отворен код пословне банке ___________________, осим у случају подизвођача када ће се плаћање извршити у складу са одредбама ЗЈН.

		Уколико Извођач радова не изводи радове, Пружалац услуге у том периоду неће исказивати трошкове према Наручиоцу. 
Пружалац услуге испоставља последњу фактура/рачун/окончану ситуацију, која не може бити мања од 10% вредности уговора, након добијања позитивног мишљења Комисије за технички преглед објекта и достављања завршног извештаја.
Када се стекну услови, након завршетка свих услуга, Пружалац услуга ће поднети Наручиоцу на разматрање нацрт последње фактуре/рачуна/окончане ситуације са потребном пратећом документацијом, у коме се детаљно приказује  вредност свих извршених услуга.  Последња фактура/рачун/Окончана ситуација представља потпуно и коначно регулисање свих износа плативих по уговору или у вези с њим.

РОК ИЗВРШЕЊА УСЛУГЕ
Члан 4.
Рок за вршење услуга Услуге надзора над извођењем радова за изградњом обилазнице око Ужица је 36 месеци, и везан је за рок извођења радова.
Пружалац услуге је у обавези да изврши комплетну услугу надзора до завршетка уговора о грађењу и техничког прегледа изведеног објекта, тј. да по потреби скрати или продужи рок за извршење услуге, у складу са динамиком извођења радова, без додатне надокнаде или одбитка. Уговорне обавезе Пружаоца услуге се сматрају извршеним након добијања позитивног мишљења Комисије за технички преглед објекта и достављања завршног извештаја.

УГОВОРНА КАЗНА
Члан 5.
Ако Пружалац услуге не испуни уговорне обавезе у роковима предвиђеним чланом 4. овог Уговора, дужан је да плати Наручиоцу следеће:
а) За сваки дан кашњења предаје Месечног извештаја стручног надзора Наручилац може трајно задржати износ од 50.000,00 динара за сваки дан кашњења.
б) За сваки дан кашњења у предаји записника, и за сваки дан кашњења у односу на рок који је дефинисао Наручилац, у писаном обавештењу Пружаоцу услуга, у вези са извршењем уговорних обавеза Пружаоца услуге, Наручилац може трајно задржати износ 25.000,00 динара за сваки дан кашњења.
в) За сваки дан кашњења са предајом Завршног извештаја, Наручилац може трајно задржати износ 150.000,00 динара за сваки дан кашњења
г) За сваки дан кашњења у достави остале документације, у односу на рок наведен у уговору, односно захтеву, Наручилац може трајно задржати износ 150.000,00 динара за сваки дан кашњења 
Укупна сума одбитака по свим горе наведеним критеријумима може износити максимално 10% од уговорне цене без ПДВ-а. Уколико Пружаоцу услуге буде додељен максимални износ уговорних казни, Наручилац стиче право на раскид Уговора.
Износи уговорених казни обрачунавају се и наплаћују кроз прву наредну привремену ситуацију, док укупни износ примењених уговорних казни уговарачи утврђују у поступку коначног обрачуна.

СРЕДСТВА ОБЕЗБЕЂЕЊА
Члан 6.
	Пружалац услуге се обавезује да у року од 20 дана од дана закључења овог уговора, преда Наручиоцу (Министарству грађевинарства, саобраћаја и инфраструктуре Републике Србије):
1. банкарску гаранцију за добро извршење посла, која ће бити са клаузулама: неопозива, без права на приговор, безусловна и платива на први позив. 
Банкарска гаранција за добро извршење посла издаје се у висини од 10% од укупног износа уговора без ПДВ-а, са роком важности који је 30 дана дужи од датума трајања уговора. 
Наручилац ће реализовати банкарску гаранцију за добро извршење посла у случају да Пружалац услуге не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да о томе обавести Пружаоца Услуга.
Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно усклади са овом променом. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. 
Пружалац услуге може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
У случају продужења рока важења банкарске гаранције за добро извршење посла, износ те гаранције се не може смањити.

2. банкарску гаранцију за повраћај авансног плаћања, која ће бити са клаузулама: неопозива, без права на приговор, безусловна и платива на први позив. 

Банкарска гаранција за повраћај авансног плаћања издаје се у висини плаћеног аванса са ПДВ-ом, са роком важности који је 30 дана дужи од датума трајања уговора. 
Гаранција остаје на снази све док се не оправда аванс, али се износ гаранције може прогресивно умањивати за износ оправданог аванса. на основу прихваћених и одобрених привремених ситуација. 
Наручилац ће реализовати банкарску гаранцију за повраћај аванса у случају да Понуђач не изврши своје уговорне обавезе у роковима и на начин предвиђен Уговором, односно употреби аванс за намену која се не односи на трошкове мобилизације везане за услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).
Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи, односно да се усклади са овом променом. 
 
ПОЛИСА ОСИГУРАЊА
Члан 7.
Пружалац услуге чија понуда буде изабрана као најповољнија дужан је да у року од 20 дана од дана закључења уговора Наручиоцу достави Полису осигурања од професионалне одговорности за штету коју може причинити другој страни, односно трећем лицу, у складу са Правилником о условима осигурања од професионалне одговорности („Службени гласник РС”, број 81/23) и Полису осигурања запослених од последица несрећног случаја, у свему према важећим законским прописима.

ОБАВЕЗЕ  ПРУЖАОЦА УСЛУГА
Члан 8.
Пружалац услуге се обавезује да послове из члана 1. овог Уговора:
· Изврши у складу са одредбама Закона о планирању и изградњи („Сл. гласник РС“ бр. 72/09, 81/09-испр., 64/10-одлука УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/18, 31/19, 37/19-др. Закон, 9/20, 52/21 и 62/23), Законом о путевима (,,Службени гласник РС”, број 41/2018, 95/2018-др. Закон и 92/23-др.Закон), Правилником о садржини и начину вођења стручног надзора („Сл. гласник РС“ бр. 22/2015 и 24/2017) и другим важећим законима, прописима и стандардима који важи за ову врсту посла, квалитетно и уз строго поштовање професионалних правила своје струке, као и према Уговору о извођењу радова;
· Изврши у складу са захтевима из конкурсне документације и усвојене Понуде бр. _____________, који су саставни део овог Уговора;
· преглед и контрола пројектно-техничке документације на основу које се изводе радови, а чија израда је обавеза Извођача по Комерцијалном уговору (укључујући и Пројекат изведеног објекта – ПИО);
· Изврши у року ближе утврђеним чланом 4. овог Уговора;
· Да у року од 7 дана од дана закључења уговора достави решења о вршиоцима стручног надзора именованим као особље у Понуди, по областима наведеним у Понуди; 
· У року од 15 дана од Датума ефективности, Пружалац услуге доставља Наручиоцу организациону шему на којој су приказане обавезе и одговорности особља (кључног и осталог) ангажованог на реализацији Услуге како је наведено у Понуди;
· У року од 21 дан од датума доставе Програма радова извођача, Пружалац услуге доставља Програм активности;
· Динамика и ажурност рада Пружаоца услуге мора бити у складу са динамиком извођења радова;
· Да у року од 20 дана од дана закључења уговора, преда Наручиоцу банкарску гаранцију за повраћај авансног плаћања, банкарску гаранцију за добро извршење посла издате у складу са одредбама конкурсне документације, као и полису осигурања.
· Пружалац услуге ће извршити Услугу и своје обавезе по овом Уговору са дужном пажњом, ефикасно и економично, у складу са опште прихваћеним правилима струке. Поштоваће добра искуства у управљању и увек ће применити одговарајућу напредну технологију и безбедне методе. Пружалац услуге ће увек деловати, у погледу било ког питања у вези са овим Уговором или Услугом, као добронамерни саветник Наручиоца, и увек ће подржавати и чувати легитимне интересе Наручиоца у сваком контакту са трећим лицима.
· У току вршења Услуге, Пружалац услуге ће првенствено заступати интересе Наручиоца. У том смислу, Пружаоцу услуге није дозвољен сукоб интереса због других уговора или задатака и не може да постави корпоративни интерес испред интереса Наручиоца по овом Уговору.
· Током трајања овог Уговора, Пружалац услуге и његова зависна предузећа, као и Подизвођач или било које његово зависно предузеће, биће дисквалификовани из набавке робе, радова или услуга (осим ове Услуге и наставка исте), која произилази из овог Уговора или је у директној вези са истим.
· Пружалац услуге неће ангажовати особље, директно или индиректно, на извршењу послова или професионалних активности изван Уговора које су у сукобу интереса са активностима које су том особљу додељене у оквиру Уговора. Исти захтев важи и за све Подизвођаче у оквиру Услуге, као и особље Подизвођача.
· Током реализације овог Уговора, као ни након истека истог, Пружалац услуге, његов Подизвођач, као ни њихови запослени не смеју открити било коју заштићену или поверљиву информацију у вези са Уговором, Услугом или пословањем Наручиоца без претходне писане сагласности Наручиоца.
· Поред активности за које се у Комерцијалном уговору експлицитно захтева прибављање претходне сагласности Наручиоца, Пружалац услуге је у обавези да прибави писану сагласност Наручиоца, пре било које од наведених радњи:
- подуговарања било ког дела Услуге;
- замене особља наведеног у Понуди Пружаоца услуге;
- пренос овлашћења Инжењера на друге чланове особља Пружаоца услуге;
- давање налога за извођење накнадних и непредвиђених радова;
- одобрење било које измене цене или утврђивања нове цене у складу са уговором о грађењу;
- одобравање измене рока извођења радова на захтев Извођача радова;
- измена уговорене цене проузроковане вишком радова када вишак количина изведених радова проузрокује измену већу од 10% цене појединачне позиције, или када је утицај измене на укупну уговорену цену радова већи од 0,1%.
- одобравање захтева Извођача за подуговарање радова;
· Пружалац услуге је у обавези да све извештаје и осталу документацију захтевану Уговором преда Наручиоцу, у броју копија, у времену и на начин прецизиран од стране Наручиоца;
· Пружалац услуге извршава сва упутства Овлашћеног представника Наручиоца која су у складу са Уговором;
· Пружалац услуге ће дозволити надлежним органима да изврше инспекцију активности и записа Пружаоца услуге који се односе на извршење Уговора, уколико то буде захтевано од њега;
· Наручилац и Инвеститор врше контролу рада Пружаоца услуге и обавештавју га о свим констатованим недостацима у оквиру испуњења његових уговорних обавеза;
· Наручилац и Инвеститор достављају обавештење Пружаоцу услуге о утврђеним недостацима и дају рок за њихово отклањање. Сваки пут када Наручилац и Инвеститор издају обавештење о недостацима, Пружалац услуге је дужан да отклони недостатке о којима је обавештен у року који је дефинисан у обавештењу. У случају непоступања Пружаоца услуге у року из обавештења Наручиоца и Инвеститора, примениће се уговорне казне дефинисане чланом 5. Уговора.
· У случају раскида Уговора, у року не дужем од 7 дана од датума раскида Уговора, Пружалац услуге предаје Наручиоцу комплетну документацију везану за Услугу која је до тог датума прибављена/сачињена, уз детаљни попис предате документације;
· Пружалац услуге не сме користити документацију која представља власништво Наручиоца у било коју сврху, осим за извршење Услуге, без претходне писане сагласности овлашћеног представника Наручиоца;
· Уколико Пружалац услуге током извршења Услуге користи патенте, опрему, средства и др. који подлежу заштити интелектуалне својине и/или ауторских права, обавезан је да Наручиоцу докаже да располаже одговарајућом лиценцом за коришћење. Без обзира на то, искључиву одговорност за евентуалну повреду права интелектуалне својине и/или ауторских права сноси Пружалац услуге. Наручилац је у овом смислу ослобођен сваке одговорности;
· Пружалац услуге је одговоран за примену мера заштите на раду у складу са Законом, при спровођењу свих активности на извршењу Услуге и Уговора;
· О свему што Пружалац услуге открије од историјског или другог значаја током теренских истраживања, дужан је да без одлагања обавести Наручиоца.
Поред горе наведених обавеза, у Техничким спецификацијама које су саставни део Конкурсне документације и овог уговора, дат је додатни и детаљнији опис обавеза Пружаоца услуге,.

ОСОБЉЕ ПРУЖАОЦА УСЛУГЕ
Члан 9.

Пружалац услуге је дужан да за извршење Услуге ангажује квалификовано стручно и друго особље на начин приказан у оквиру Понуде;
Пружалац услуге је у обавези да у фази подношења Понуде, детаљно сагледа све обавезе и задатке за успешан завршетак Пројекта изградње Обилазнице око Ужица и да сходно томе дефинише потребан број и профил особља Пружаоца услуге које ће бити ангажовано на извршењу Услуге и Уговора;
Пружалац услуге је у обавези да води евиденцију о времену ангажовања свог особља на Уговору. Ову евиденцију Пружалац услуге доставља месечно, као прилог Месечним извештајима;
Пружалац услуге не може вршити измену особља наведеног у Понуди. Уколико је, из објективних разлога, који су изван контроле Пружаоца услуге, као што су смрт, пензионисање, болест и сл. неопходно извршити замену особља, као и уколико се појави потреба да услуга врши након радног времена Пружаоца услуге или у дане викенда и државних празника, Пружалац услуге је у обавези да обезбеди замену особља. Пружалац услуге је дужан обезбедити замену особљем квалификација и референци једнаких или бољих од првобитно именованог, уз претходну писану сагласност Наручиоца.
Уколико Наручилац констатује да је било који члан особља Пружаоца услуге починио озбиљан прекршај процедуре, пропуст или се не понаша у складу са пословном етиком, односно постоји оптужница против њега за кривично дело, или није одговорио на задатке адекватно и на задовољство Наручиоца, Пружалац услуге ће, на писани захтев Наручиоца у коме су образложени разлози и основ, изузети тог члана особља из свих активности на реализацији Услуге и Уговора и обезбедити замену особом квалификација и референци прихватљивих за Наручиоца. 
Пружалац услуге нема основа за потраживање додатних трошкова услед изузимања особља.

Члан 10.
Пружалац услуге се обавезује да, без претходне писмене сагласности Наручиоца, неће током рада ни након завршетка Услуге и Уговора, објављивати нити чинити доступним трећим лицима документацију и податке на пословима који су предмет овог Уговора, било у целини, било у деловима.

ОБАВЕЗЕ НАРУЧИОЦА И ИНВЕСТИТОРА

Члан 11.
Обавезе Инвеститора
· да најмање седам дана унапред писмено обавестити Пружаоца услуге о датуму увођења у посао;
· преда Пружаоцу услуге комплетну техничку и уговорну документацију, 
· именује овлашћено лице за праћење реализације овог уговора и у року од пет дана од дана закључења Уговора, и о томе у писаној форми обавести Наручиоца и Пружаоца услуге;
· оверава достављене извештаје Пружаоца услуге о извршеном нивоу услуге, а који су саставни део привремених ситуација и окончане ситуације;
· оверава испостављене ситуације и доставља их Наручиоцу ради плаћања по истим;
· Инвеститор предаје Пружаоцу услуге један примерак комплетне Техничке документације за извођење радова, Уговор о извођењу радова и припадајућу документацију. Ова документација као и сви планови, цртежи, спецификације, нацрти, извештаји и остали документи које Пружалац услуге припрема у вези са Услугом,  у  електронској  и/или штампаној форми, представљају власништво Наручиоца.

Обавезе Наручиоца
· Наручилац се обавезује да за пружену Услугу плати Пружаоцу услуга цену наведену у Уговору о пружању услуга, у законским роковима, на начин и под условима дефинисаним Уговором и конкурсном документацијом.
· благовремено обавести Пружаоца услуге о свим променама техничке, односно пројектне документације на коју је Наручилац дао сагласност, а на основу које се изводе радови;
· именује лице као представника Наручиоца на реализацији Пројекта.

Члан 12.
Уколико Наручилац током периода извршења услуге стручног надзора из члана 1. овог Уговора, одустану од њеног извршења или појединих делова, дужан је да писмено обавести Пружаоца услуге о свом одустајању и да надокнади све трошкове које је Пружалац услуге имао до дана пријема обавештења о одустајању.

ПОДИЗВОЂАЧ  
Члан 13.
Пружалац услуге ће део услуга које су предмет овог уговора извршити преко подизвођача________________________________ул.____________________________ бр. ____, ПИБ _______________________, матични број __________________, у свему у складу са понудом број _______________________ од ______________. 
Пружалац услуге који намерава да извршење дела уговора повери подизвођачу, дужан је да у понуди наведе:
1) који део уговора намерава да повери подизвођачу (по предмету или у количини, вредности или проценту);
2) податке о подизвођачима;
3) да ли ће наручилац непосредно да плаћа подизвођачу за део уговора који је он извршио, уколико подизвођач захтева да му се доспела потраживања плаћају непосредно.
Пружалац услуге у потпуности одговара наручиоцу за извршење уговорних обавеза, без обзира на учешће подизвођача.
Пружалац услуге не може ангажовати као подизвођача лице које није навео у понуди, у супротном Наручилац ће реализовати средство обезбеђења и раскинути уговор, осим ако би раскидом уговора Наручилац претрпео знатну штету.  
Уколико није предвиђено непосредно плаћање доспелих потраживања подизвођачу за део уговора који је он изврши, Пружалац услуга је дужан да  у року од 60 дана Наручиоцу достави доказ о измирењу обавеза према подизвођачу за део посла који је извршио подизвођач, као и изјаву подизвођача да је извршио плаћање подизвођачу његових потраживања. Уколико Пружалац услуга у наведеном у року не достави доказ и изјаву подизвођача, Наручилац је дужан да достави Канцеларији за јавне набавке предлог за покретање прекршајног поступка.

ИЗМЕНЕ ТОКОМ ТРАЈАЊА УГОВОРА

Члан 14.
	Наручилац може након закључења уговора о јавној набавци без спровођења поступка јавне набавке  изменити Уговор, сходно ЗЈН.
Образложени захтев за измену уговора, Пружалац услуге подноси Наручиоцу пре истека коначног рока за извршење услуге овог Уговора.
Уговорне стране су у обавези да благовремено обавесте другу Уговорну страну о свим догађајима, односно околностима које могу да угрозе квалитет Услуге, изазову кашњење у извршењу Услуге, односно проузрокују промену обима услуге.
Било која измена и/или допуна услова Уговора укључујући и евентуалне измене обима Услуге и продужетак рока за извршење, увођење или замена подизвођача, могу се једино извршити на основу писаног споразума Уговорних страна у складу са важећим прописима, у форми анекса уговора.
Овлашћени представник Наручиоца може да изда налог Пружаоцу услуге да одложи почетак или напредовање било које активности на реализацији Уговора.
Пружаоцу услуге продужиће се рок за извршење услуге дефинисан овим уговором, у случају продужетка рока извођења радова над којима се врши стручни надзор, у случају да радови не буду извршени до краја важења овог уговора, односно све док пружалац услуге у потпуности не изврши обавезе предвиђене овим уговором.
Било који рок у оквиру кога је, у складу са овим уговором, уговорна страна била у обавези да изврши било коју активност или задатак, продужује се за период који је једнак времену у току којег је та уговорна страна била онемогућена да изврши поменуту активност услед околности због којих је била спречена да изврши своју обавезу.

ПРОМЕНА ПОДАТАКА
Члан 15.
Пружалац услуге је дужан да у складу са ЗЈН, без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења уговора о јавној набавци и да је документује на прописан начин.

ВИША СИЛА
Члан 16.
Уколико после закључења овог уговора наступе околности више силе које доведу до ометања или онемогућавања извршења обавеза дефинисаних уговором, рокови извршења обавеза ће се продужити за време трајања више силе.
Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.
Страна у уговору погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

РАСКИД УГОВОРА 
Члан 17.
Наручилац може раскинути Уговор, у случају да Пружалац услуге не извршава обавезе предвиђене уговором. У случају да дође до неизвршавања уговорних обавеза Наручилац шаље писано обавештење Пружаоцу услуге којим најмање 30 дана раније, најављује раскид Уговора. Наручилац може раскинути Уговор услед следећих разлога:
(a) 	Уколико надлежни орган забрани даље обављање уговорених послова;
(б)  Уколико престане потреба за обављањем послова стручног надзора;
(в) 	Уколико је над Пружаоцем услуге покренут поступак стечаја или ликвидације;
(г)  Уколико Пружалац услуге не испуњава своје обавезе према Уговору 
(д) 	Уколико Пружалац услуге не одржава ефективним Средства финансијског обезбеђења 
(ђ) 	Уколико је Пружалац услуге по мишљењу Наручиоца био умешан у недозвољене, односно нелегалне активности, у било којој фази јавне набавке, односно реализације Уговора;
(е) 	Уколико наступе друге околности или догађаји који онемогућавају извршење Уговора;
(ж) 	Уколико Наручилац, из било ког оправданог разлога, одлучи да раскине Уговор.
	Уговорне стране ће регулисати међусобна права и обавезе доспеле до момента раскида уговора.
	Уколико Наручилац претрпи штету услед неиспуњења уговорних обавеза од стране Пружаоца услуге, Пружалац услуге  је дужан да му надокнади штету у целини.
Пружалац услуге може раскинути Уговор у случају:
· да Наручилац не исплати било који неспоран износ Пружаоцу услуге у складу са уговором у року до 45 дана од писаног обавештења Пружаоца услуге 
· да износ није исплаћен у складу са условима Уговора.
Уколико, као последица више силе, Пружалац услуге није у могућности да реализује значајан део Услуге у периоду не краћем од 30 дана, уговорне стране могу споразумно раскинути уговор;
У случају да се остваре наведени услови за раскид Уговора, Пружалац услуге шаље писано обавештење Наручиоцу, којим најмање 30 дана раније, најављује раскид Уговора. 

ЗАБРАНА УСТУПАЊА И ЗАЛАГАЊА УГОВОРА

Члан 18.
Ниједна страна нема право да овај уговор или неку од својих права и обавеза из овог уговора уступи, прода, нити заложи права трећем лицу.


ПРЕЛАЗНЕ И ЗАВРШНЕ ОДРЕДБЕ
Члан 19.
Све евентуалне неспоразуме који настану поводом овог уговора – уговорне стране ће покушати да реше споразумно, а у супротном за решавање спора се уговара надлежност Привредног суда у Београду.

Члан 20.
Уговорне стране су сагласне да ће се на све оно што није утврђено овим уговором, примењивати одредбе ЗЈН, Закона о облигационим односима, Закона о планирању и изградњи и других законских и подзаконских аката који се односе на ову област.

Члан 21.
Уговорне стране су сагласне да су следећа документа саставни део овог Уговора:
· Конкурсна документација
· Понуда Пружаоца услуге број _________________ од ___________ 2022. године.

Члан 22.
Уговор ступа на снагу, односно постаје ефективан када га потпишу све три уговорне стране.
Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.
Уговор се закључује на период до 36 месеци од датума последњег потписа уговорних страна.

Овај Уговор је сачињен у 9 (девет) истоветних примерака, од чега је 3 (три) примерака за Наручиоца, 3 (три) примерка за Инвеститора и 3 (три) примерка за Пружаоца услуге.

